นายกรัฐมนตรี ลงพื้นที่ตรวจราชการตลาดบางแค ขอประชาชนร่วมมือภาครัฐแก้ไขปัญหาต่างๆ เพื่อเปลี่ยนแปลงประเทศให้ดียิ่งขึ้น
นายกรัฐมนตรี ลงพื้นที่ตรวจราชการตลาดบางแค ขอประชาชนร่วมมือภาครัฐแก้ไขปัญหาต่างๆ เพื่อเปลี่ยนแปลงประเทศให้ดียิ่งขึ้นพลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการที่ตลาดแสงฟ้า ย่านบางแค โดยมีพลตำรวจเอก อัศวิน ขวัญเมือง ผู้ว่าราชการกรุงเทพมหานคร พร้อมทีมงาน ประชาชน และชาวบ้านในตลาดให้การต้อนรับทันทีที่มาถึง นายกรัฐมนตรี กล่าวว่า ใกล้วันวาเลนไทน์ จึงเอาความรักมาฝากทุกคน พร้อมยืนยันว่ามาในนามรัฐบาลไม่เกี่ยวกับพรรคการเมือง พร้อมขอให้ประชาชนเข้าใจนโยบายต่างๆ ของรัฐบาลที่ต้องแก้ไขปัญหาทีละขั้นตอนนายกรัฐมนตรี กล่าวด้วยว่า ปัญหาทุกอย่างจะแก้ไขได้ต้องอาศัยความร่วมมือจากประชาชน จึงขอให้ทุกคนร่วมมือกับทหาร ตำรวจ และ กทม.ในการแก้ไขปัญหาต่างๆ และร่วมกันทำเพื่อประเทศไทยเปลี่ยนแปลงไปในทางที่ดีขึ้น ซึ่งหากมีเรื่องร้องเรียนให้นำส่งที่ทำเนียบรัฐบาลได้ โดยรัฐบาลก็จะทำหน้าที่ให้ดีที่สุดเพื่อเข้ามาแก้ปัญหาจากนั้นนายกรัฐมนตรี เยี่ยมชมการดำเนินงานของเขตบางแค ที่เป็นไปตามนโยบายของรัฐ เช่น ผลิตภัณฑ์เอสเอ็มอี การดูแลผู้ป่วยติดเตียง พร้อมทักทายประชาชนภายในตลาด